ועדת הכנסת, כנסת 15, פרוטוקול מספר 283, 2002-02-13 10:00

חברי הוועדה: קולט אביטל אורי יהודה אריאל זאב בוים מוחמד ברכה יצחק גאגולה משה גפני עבד-אלמאלכ דהאמשה אבשלום וילן נסים זאב נעמי חזן דוד טל שאול יהלום אמנון כהן מרדכי משעני מרינה סולודקין אברהם פורז נחמה רונן יורי שטרן מזכיר הכנסת, אריה האן סגן מזכיר הכנסת, דוד לב גאולה רזיאל – מנהלת לשכת מזכיר הכנסת

יועץ משפטי: ארבל אסטרחן

קצרנית: הצעת חוק הכנסת (תיקון העברה מכהונה של יושב ראש הכנסת או של סגן מסגניו

קצרנית: ה.

קצרנית: הצעת חוק הכנסת (תיקון העברה מכהונה של יושב ראש הכנסת)

יוסי כץ: רבותי, אני מתכבד לפתוח את ישיבת הוועדה.

יוסי כץ: על סדר היום כמה הצעות חוק שמגישיהן מבקשים פטור מחובת הנחה.

יוסי כץ: כפי שידוע לכם, על פי התקנון החדש צריכים להיות נוכחים בחדר הישיבות לפחות תשעה חברי ועדה קבועים.

זאב בוים: הם צריכים להיות נוכחים בהצבעה?

יוסי כץ: ברור.

יוסי כץ: להשתתף בהצבעה.

יוסי כץ: ובכן, אני רציתי להעלות מיד את החוק הראשון להצבעה ולקבור אותו בצורה הזו, כי אני חושב שאין לו מקום, לא על הרקע הספציפי ובכלל אין שום הצדקה לתת לו פטור מחובת הנחה, אבל אנחנו חיים על פי התקנון ולכן אני אתן למגיש ההצעה, חבר הכנסת בוים, לנמק מדוע הוא חושב שהחוק שיאפשר הדחתו של יושב ראש הכנסת צריך לקבל עדיפות ומה מידת הדחיפות שבו ומדוע דווקא היום.

יוסי כץ: ואני מקווה שחברי הוועדה לא ישתכנעו ויפילו את הבקשה, אבל ההזדמנות שלך.

יוסי כץ: אני נותן לך שלוש דקות לנמק, בתקווה – שלך - שיבואו אנשים.

זאב בוים: תודה רבה, אדוני היושב ראש.

זאב בוים: אני רק רוצה – כיוון שלא כולנו מצויים בתקנון החדש – שמישהו ייתן לי הבהרה, אדוני היושב ראש.

יוסי כץ: בבקשה, גבירתי היועצת המשפטית, הבהרה.

זאב בוים: האם הקוורום שעליו הוחלט, של תשעה חברים, מתייחס לעצם דיון או להצבעה.

זאב בוים: מעניין אותי.

זאב בוים: אני פשוט רוצה לדעת.

יוסי כץ: תודה.

יוסי כץ: אני אתן ליועצת המשפטית להשיב, אם כי הייתי מוכן מראש לוותר על השאלה ולתת לך עוד דקה, אבל בבקשה.

אנה שניידר: הסעיף החדש, סעיף 135ב לתקנון, קובע כך: "הונחה הצעת חוק פרטית על שולחן הכנסת, רשאית ועדת הכנסת, לפי בקשה של אחד ממציעי הצעת החוק, לאשר את הבאתה לדיון מוקדם לפני תום 45 הימים האמורים בסעיף קטן (א), אם יתקיימו כל אלה: ועדת הכנסת השתכנעה כי להצעת החוק חשיבות או דחיפות או מטעמים מיוחדים אחרים, בעת ההצבעה נכחו בוועדת הכנסת לפחות שליש מחבריה הקבועים".

אנה שניידר: זאת אומרת: אפשר לקיים את הדיון.

זאב בוים: יופי.

זאב בוים: אפשר לקיים את הדיון, לעשות פיליבסטר עד שיבואו האנשים וכולי.

יוסי כץ: פיליבסטר זה בחסותו של יו"ר הוועדה.

אנה שניידר: המועד הקובע הוא ההצבעה.

יוסי כץ: טוב.

יוסי כץ: תודה רבה.

יוסי כץ: חבר הכנסת בוים, אתה מנמק.

זאב בוים: אוקי.

זאב בוים: אני מבקש בהצעת החוק הזאת לתקן את אותו עניין שמדובר בו בחוק הכנסת: "העברה מכהונה של יושב ראש הכנסת או סגן מסגניו שלא מחמת עבירה".

זאב בוים: אני בדקתי את זה.

זאב בוים: אני לא רוצה להיכנס לגוף העניין – רק, פשוט, לסבר את האוזן: מי שמתעמק בחוק הקיים לגבי העברה מכהונה של יושב ראש, מגלה – אני מוסיף: למרבה הפתעתי, שלי, אבל אני חושב שכולם יופתעו – שאין שום נושא משרה אחר במדינת ישראל שכמעט אי אפשר להעביר אותו מכהונתו.

זאב בוים: אם אני בודק, למשל, איך מעבירים מכהונה נשיא מדינה, או אם אני בודק על פי החוק איך מעבירים מכהונה ראש ממשלה, התהליכים הם הרבה יותר פשוטים ופחות מורכבים.

זאב בוים: כשזה מגיע ליושב ראש הכנסת משום מה – ואני לא יודע מה היה הרקע ההיסטורי לחקיקה הזאת - - -

מרדכי משעני: זה לא רקע היסטורי.

מרדכי משעני: זה רקע חדש מאד.

שאול יהלום: אתה צריך לנמק לנו למה לפטור מחובת הנחה.

זאב בוים: אוקי.

זאב בוים: אז הנה אני בא.

נסים זאב: האם זה כל כך דחוף?

נסים זאב: יש עניין להדיח את יושב ראש הכנסת?

זאב בוים: אני אגיד לכם מה דחוף.

זאב בוים: לא סוד הוא שיושב ראש הכנסת יש בדעתו והוא היה מאד מעוניין ורוצה להופיע במועצה המחוקקת הפלשתינאית ברמאללה.

זאב בוים: הכנסת קיימה על זה כבר דיון במסגרת הצעות דחופות לסדר והיא אמרה את דעתה שם בצורה נחרצת נגד הנסיעה.

מרדכי משעני: היא גם תגיד את דעתה על פי סעיף 65.

זאב בוים: והיא, על פי הסכמה עם היושב ראש, תקיים דיון שבוע לפני נסיעתו ויהיה סיכום דיון ואנחנו נצביע.

זאב בוים: ההערכה שלי היא – אם אני לוקח לפי מה שהיה עד עכשיו, כלומר: בהצבעות להצעות לסדר – שגם בדיון, הצעת הסיכום שתזכה ברוב ואולי אפילו ברוב גדול, תהיה שיושב ראש הכנסת לא ייסע.

זאב בוים: אני שומע מיושב ראש הכנסת כבר עכשיו, שאין בדעתו לכבד את עמדת הכנסת והוא ייסע.

זאב בוים: הוא אמר גם פה בישיבה: "אני אנהג באופן חוקי, על פי החוק".

זאב בוים: אין פה שום חוק שמגביל.

זאב בוים: יש רק עמדת הכנסת ויושב ראש הכנסת אומר שהוא בעצם – הוא לא אומר ככה – אבל הוא יצפצף על הכנסת וייסע.

נעמי חזן: הוא לא אמר את זה.

זאב בוים: הוא לא אמר.

זאב בוים: אני נותן לזה את הפרשנות.

זאב בוים: אני גם, אם היית שומעת טוב, אמרתי את זה לפני שהערת, שזו פרשנות שלי.

נסים זאב: הוא לא צריך לומר כאשר עכשיו בין כה וכה הוא מצפצף.

זאב בוים: עכשיו, אם הוא יעשה ככה, אני רוצה שבידי הכנסת יהיה מכשיר ביצועי להעברה מכהונה של יושב ראש הכנסת.

זאב בוים: אני חושב שזה מקרה שבאמת, מהמקרים המעטים שבהם יש סיבה טובה להעביר יושב ראש כנסת מכהונתו.

זאב בוים: אין לנו היום את הכלי הזה, אני רוצה להכין אותו.

זאב בוים: לכן אני חושב שזה דחוף.

יוסי כץ: למה זה דחוף?

זאב בוים: כי הוא עומד לנסוע.

נסים זאב: כי הוא עומד לנסוע.

מרדכי משעני: הוא עומד לצפצף על הכנסת.

יורי שטרן: אנחנו רוצים לא לתת לביזיון הזה לקרות.

זאב בוים: אני סיימתי את דברי ואני מבקש מחברי הוועדה לתמוך בעמדה הזאת.

זאב בוים: סליחה, עוד משפט אחד ברשותך.

זאב בוים: אני רוצה שיהיה ברור לכולם: אם לא ניקח את המקרה הספציפי הזה של נסיעת יושב ראש הכנסת, עדיין אני סבור שצריך בנוהל רגיל לשנות את העניין הזה של החוק לגבי העברה מכהונה של יושב ראש הכנסת.

זאב בוים: אני חושב שזה לא לכבודה של הכנסת שהיושב ראש - - -

שאול יהלום: השאלה היא אם זה דחוף.

זאב בוים: ההקדמה באה בגלל הסיטואציה המיוחדת שעליה דיברתי עכשיו.

יוסי כץ: טוב.

יוסי כץ: קודם כל, אני חייב להגיד לך שאתה צריך להגיד תודה - - -

זאב בוים: אני אומר לך תודה.

יוסי כץ: לנציגי האופוזיציה שהתעלו על עצמם והגיעו לדיון.

יוסי כץ: כי אם הם לא היו מגיעים לדיון, עד כמה שאני סופר, לא היו תשעה נציגים.

אורי אריאל: אתה לא קורא להם לצאת, נכון?

יוסי כץ: לא.

יוסי כץ: זה רק מוכיח שההחלטה שקיבלנו היתה נכונה ושניתן לקיים את הסעיף הזה בתקנון.

יוסי כץ: עכשיו, לגבי ההצעה עצמה: אני חושב שהעיתוי שלה הוא אומלל.

יוסי כץ: אני חושב שלהגביל את יושב ראש הכנסת בביקורים שאני חושב שיכולים לתרום תרומה למערכת היחסים בינינו לבין שכנינו, זו הצעה שלא במקומה.

יוסי כץ: אין לה מקום, היא מוטעית.

יוסי כץ: אני לא רוצה להתבטא בביטויים יותר חריפים, משום שאני חושב - - -

שאול יהלום: גם אם המליאה החליטה?

זאב בוים: גם אם המליאה תחליט?

יוסי כץ: סליחה.

יוסי כץ: זו בכלל הטלת מגבלה על כושר פעולתו של יושב ראש הכנסת.

זאב בוים: נכון, נכון.

זאב בוים: בוודאי.

זאב בוים: בוודאי.

מרדכי משעני: הרי לא מותר לו לעשות כל דבר.

יוסי כץ: רגע, אני אתן לך להתבטא.

יוסי כץ: אני, מותר לי להביע את עמדתי כחבר הוועדה?

נסים זאב: זה מצריך באמת בקשת תגובה, אדוני היושב ראש.

נסים זאב: צריך שהכנסת תקבע את זה.

אורי אריאל: - -

יוסי כץ: אבל אתה רשום לרשות דיבור.

יוסי כץ: אני חושב שבימים אלה, במיוחד במצב שבו יש קואליציה כל כך גדולה, חשוב מאד לשמור על מעמדו של יושב ראש בית המחוקקים שלנו ואסור לפגוע בסמכויותיו או ליצור מצב שבו חרב ההדחה מרחפת מעל לראשו.

יוסי כץ: אני חושב שזו טעות, טעות במישור מערכת היחסים בינינו לבין הממשלה ואסור בשום פנים ואופן שיושב ראש הקואליציה ישמש בעניין הזה – הייתי אומר – שופר של הממשלה.

יוסי כץ: הוא צריך לחשוב על מעמדו של יושב ראש הכנסת.

זאב בוים: סליחה, זה לא ממשלה, אדוני היושב ראש.

זאב בוים: רק הערה: אני לא שליח של הממשלה לעניין, לא נתבקשתי, לא דיברתי עם אף אחד מאנשי הממשלה, מהשרים, מהגדול עד הקטן.

יוסי כץ: הבנתי אותך.

יוסי כץ: אז אני לא אומר שהתכוונת לכך, אבל ככה זה יצא.

זאב בוים: לא.

זאב בוים: זו פרשנות מוטעית לעניין.

יוסי כץ: לגופו של עניין, על השאלה הזו, אני סוגר את הרשימה בחבר הכנסת וילן.

משה גפני: גם אותי, אדוני היושב ראש.

יוסי כץ: גם חבר הכנסת גפני.

יוסי כץ: כל אחד לא יותר מדקה וחצי, משום שאנחנו מוגבלים בלוח הזמנים.

יוסי כץ: ראשון חבר הכנסת מוחמד ברכה, אחרי זה חברת הכנסת נעמי חזן.

יוסי כץ: בבקשה.

מוחמד ברכה: להצעת החוק ולבהילות שמנסים לשוות לה, אין שום קשר עם נוהל תקין ועם ניהול תקין של הכנסת ועם כל מיני מניעים קונסטיטוציוניים.

מוחמד ברכה: זו הצעת חוק פוליטית שבאה כדי לסתום פיות ותו לא.

מוחמד ברכה: צריך לזכור שהיו דברים מעולם.

מוחמד ברכה: גם הנשיא לשעבר עזר ויצמן, בזמנו, רצה להיפגש עם היושב ראש ערפאת, כשראש הממשלה דאז היה נתניהו והוא לא רצה להיפגש.

מוחמד ברכה: קמה סערה והימין התחיל להציע הצעות איך להדיח את נשיא המדינה.

מוחמד ברכה: בסופו של דבר היה מי שריסן את ההשתוללות הזו, עזר ויצמן נפגש עם ערפאת ואבן לא נפלה מהשמיים ושום דבר לא קרה.

מוחמד ברכה: לכן זה צעד נואל, למנוע הדברות.

מוחמד ברכה: הימין משקשק והממשלה הזו משקשקת מכל אפשרות של החלפת מילים עם הרשות הפלשתינית.

קריאות: - -

מוחמד ברכה: אתם משקשקים.

נסים זאב: אנחנו בעד שייסע ושיישאר שמה.

נסים זאב: אין לנו בעיה עם זה.

יוסי כץ: אתם תקבלו רשות דיבור.

מוחמד ברכה: הימין נהנה מרעם התותחים ומשקשק מכל אמירה של שלום ושל הידברות.

יורי שטרן: - -

אורי אריאל: נכון, נכון.

אורי אריאל: אתה צודק.

אורי אריאל: אתה צודק.

מוחמד ברכה: כן.

מוחמד ברכה: פחדנים.

מוחמד ברכה: פחדנים ומוגי לב.

יוסי כץ: חבר הכנסת אריאל, חבר הכנסת שטרן.

מוחמד ברכה: אתם רוצים רק מלחמה ורק עוינות.

מוחמד ברכה: זה לא יעבוד לכם.

מוחמד ברכה: השלום ינצח גם אתכם.

יורי שטרן: - -

יוסי כץ: חבר הכנסת שטרן, חבר הכנסת שטרן, פעם שניה.

אבשלום וילן: השלום יבוא - - -

יוסי כץ: תשב.

יוסי כץ: חבר הכנסת ברכה, תודה רבה.

יורי שטרן: תשב, תשב.

יוסי כץ: סליחה, מי שנותן פה הוראות, בינתיים, זה אני.

מוחמד ברכה: איך קוראים לך?

מוחמד ברכה: שטרן?

מוחמד ברכה: שטרן?

מוחמד ברכה: כשאתה מדבר תדבר בנימוס ותסתום את הפה.

זאב בוים: ברכה, אל תעשה פה אינתיפאדה פרלמנטרית.

מוחמד ברכה: אתה תשמע מה שאני אגיד.

זאב בוים: אני אשמע, אבל אתה תדבר בשקט.

יוסי כץ: אני אנעל את הדיון.

מוחמד ברכה: - -

זאב בוים: תדבר בשקט.

זאב בוים: אל תעשה פה אינתיפאדה.

מוחמד ברכה: איזו חוצפה.

מוחמד ברכה: תתבייש לך.

אורי אריאל: אתה מתנהג כמו ליצן.

מוחמד ברכה: - -

יורי שטרן: השלום כן וערפאת לא.

נסים זאב: הנציג של השאהידים יושב פה.

מוחמד ברכה: חבורה של מתנחבלים.

זאב בוים: די, די, די.

נחמה רונן: מה זה מתנחבלים?

מוחמד ברכה: זה חיבור בין מתנחלים ומחבלים.

מוחמד ברכה: כן.

זאב בוים: אה.

אורי אריאל: זה ממש דיבור פרלמנטרי ברמה.

יוסי כץ: חבר הכנסת ברכה, תודה רבה על דבריך.

מוחמד ברכה: מה זה הטרור הזה שמפעילים פה?

שאול יהלום: אתה טרוריסט.

אבשלום וילן: לאן אתם מורידים את הכנסת?

אבשלום וילן: מספיק כבר.

אבשלום וילן: מספיק, נו, באמת - - -

מוחמד ברכה: אתם מפחדים מהשלום.

אבשלום וילן: - -

זאב בוים: אבו, הטענה היא אליו.

אבשלום וילן: - -

נסים זאב: אדוני היושב ראש, למה אתה לא מוציא אותו מהישיבה?

נסים זאב: הוא אומר מילים כאלה – תוציא אותו.

זאב בוים: די, די, די.

נסים זאב: תסלק אותו, אדוני היושב ראש.

מוחמד ברכה: תסתלק בעצמך.

נסים זאב: הוא מבזה פה את ועדת הכנסת.

מוחמד ברכה: אתה בעצמך ביזוי.

נסים זאב: אדם כזה, בריון.

נסים זאב: מה הוא יושב פה?

שאול יהלום: טרוריסט.

יוסי כץ: גמרתם לצעוק?

יוסי כץ: אתם מוכנים להיות בשקט כדי להמשיך את הדיון?

יוסי כץ: תודה.

יוסי כץ: רבותי, אני מעכשיו לא אפריע לצעקות.

יוסי כץ: הרופא עזר עלי לצעוק.

אורי אריאל: בעזרת השם תהיה שאהיד.

יוסי כץ: אז מי שרוצה להמשיך בצעקות בבקשה, אבל אנחנו לא נמצאים במגרש כדורגל.

מוחמד ברכה: כן, זה סוג הטרור שרוצים להפעיל גם בכדורגל.

מוחמד ברכה: זה סוג הטרור.

יוסי כץ: חברת הכנסת חזן.

נחמה רונן: במגרשי כדורגל זה נראה הרבה יותר תרבותי מאשר פה.

יוסי כץ: תודה רבה.

יוסי כץ: חברת הכנסת נעמי חזן, אחרי זה חברת הכנסת רונן.

נעמי חזן: אדוני היושב ראש, אני לתומי חשבתי שאנחנו דנים בפטור מחובת הנחה ומה שקרה פה זו הסיבה הטובה ביותר לסרב לפטור מחובת הנחה.

נעמי חזן: חבר הכנסת בוים, אתה רוצה היום למנוע את נסיעתו של יושב ראש הכנסת לרמאללה.

נעמי חזן: מחר יהיה יושב ראש כנסת מהימין, שירצה לעלות להר הבית ויבוא חבר הכנסת ברכה ויבקש פטור מחובת הנחה, כדי למנוע מיושב ראש אחר לעשות משהו שהוא לא רוצה.

מרדכי משעני: והר הבית?

נסים זאב: דוגמה קלאסית.

נעמי חזן: לכן, דווקא בחוקים שעוסקים בסדרי שלטון ניסינו למנוע פטור מחובת הנחה, משום שאלה שאלות יסוד שיום אחד מתאימים לימין ויום שני לשמאל.

נעמי חזן: אסור לעשות את הדברים האלה בחופזה.

נעמי חזן: אני באמת מתחננת לחברי ועדת הכנסת: אל תתפתו לשנות סדרי ממשל ופטור מחובת הנחה בפזיזות, בחופזה.

נעמי חזן: אנחנו רק פוגעים בעצמנו.

נעמי חזן: יום אחד אתם בקואליציה ואנחנו באופוזיציה ומחר זה יהיה ההפך ואל תנצלו את המעמד הזה ואת הוויכוח הפוליטי הסוער שהיה כאן

נעמי חזן: כדי לעשות דברים שפוגעים באושיות הדמוקרטיה הישראלית.

יוסי כץ: תודה רבה.

מרדכי משעני: מה עם הנסיעה?

מרדכי משעני: גם הנסיעה פוגעת באושיות הדמוקרטיה.

זאב בוים: ונסיעה שלא באישור הכנסת, זה לא פוגע?

יוסי כץ: לא, את לא עונה.

יוסי כץ: רבותי, חברת הכנסת נחמה רונן ואחריה חבר הכנסת נסים זאב.

נחמה רונן: אדוני היושב ראש, אני חושבת שדנו פה כבר לא מעט פעמים על המושג: "פטור מחובת הנחה".

נחמה רונן: למה זה תקף ולמה זה לא תקף.

נחמה רונן: נראה לי שהכנסת עושה זילות במושג הזה בכלל ללא חשבון.

נחמה רונן: אז קצת הגבלנו את זה.

נחמה רונן: כשאנחנו מדברים על פטור מחובת הנחה אנחנו צריכים להסביר למה דחוף שמשהו יהיה עכשיו ולא צריך לחכות את הארבעים או את השישים יום.

נחמה רונן: מה יכול להיות קריטי.

מרינה סולודקין: אבל נחמה, זה מאד דחוף.

מרדכי משעני: - -

נחמה רונן: סליחה רגע.

נחמה רונן: ואני בין אלה שינמקו עוד מעט על הצעת חוק של חבר הכנסת פורז ושלי – למה אני חושבת שצריך לפטור אותה בנושא חוק הפיקדון שכבר קיים.

נחמה רונן: זה נושא אחר.

נחמה רונן: פה מעלה חבר הכנסת זאב בוים עניין עקרוני שאני לא מתנגדת לדון בו, אבל לדון בו ברמה העקרונית, משום שהכנסת, מאז יום הקמתה, לא סתם לא שינתה את הסעיף הזה.

נחמה רונן: עכשיו יש איזו קונסטלציה פוליטית - - -

יורי שטרן: זה לא מאז קום הכנסת.

יוסי כץ: סגן השר יורי שטרן, ירדת לסוף הרשימה.

זאב בוים: זה לא מיום הקמתה.

יורי שטרן: אני פשוט מסביר שזה לא מיום הקמתה.

יוסי כץ: בסדר, ירדת לסוף הרשימה.

יוסי כץ: תודה.

נחמה רונן: אדוני, קשה לי להתמודד עם המיקרופון שלך.

נחמה רונן: יש פה איזשהו מצב, קונסטלציה פוליטית, שיש פה חלק מהבית – אולי רוב הבית, אפילו – שמתנגד לנסיעתו של היושב ראש.

נחמה רונן: אפשר לדון בזה, צריך לדון בזה.

נחמה רונן: אם היושב ראש יחליט בניגוד לדעתה של הכנסת, אני חושבת שהוא צריך גם לדעת מה לעשות ומה המשמעות של זה.

נחמה רונן: אבל לבוא ולשנות פה עכשיו חוק יסוד כי זה לרגע לא נוח למישהו פוליטית, התקדים הזה מאד מפחיד אותי, זאביק, וצריך להדאיג גם אותך.

נחמה רונן: כי לא בטוח – אני אשמח מאד אם תהיו בשלטון עוד הרבה זמן, אבל יכול להיות גם מצב שהשמאל יהיה בשלטון והוא יכופף בדיוק את אותם החוקים למה שיהיה נוח להם ואנחנו צריכים לא לעשות זילות מחוקי היסוד.

זאב בוים: אני מדבר על יושב ראש שהוא מהקואליציה.

יוסי כץ: תודה.

יוסי כץ: חבר הכנסת זאב בוים, אתה לא עונה לכל אחד.

זאב בוים: אני פועל נגד איש מהקואליציה, לא מהאופוזיציה.

יוסי כץ: חבר הכנסת זאב בוים, אני קורא אותך לסדר.

יוסי כץ: באמת, מספיק.

יוסי כץ: חבר הכנסת נסים זאב, אחרי זה חבר הכנסת אורי אריאל, אתה גם מנמק את ההצעה שלך.

נסים זאב: אדוני היושב ראש, יש כבר תקדים של פטור מחובת הנחה למקרים רבים, שהרבה פחות חשובים וערכם פחות, אבל הוועדה הזו סוברנית להחליט שאכן היה מקום לפטור אותם מחובת הנחה.

נסים זאב: בעצם כל הנושא הזה של 45 יום, לדעתי הוא מיותר, אבל יכול להיות שישנם חוקים שצריך להתבונן בהם, לעיין בהם וחברי הכנסת צריכים להיות מוכנים.

נסים זאב: הנושא הזה, הוא בעצם נושא פוליטי.

נסים זאב: כשיושב ראש בא ובאופן ברור וגלוי אומר: אני אפעל בניגוד להחלטת הכנסת, זו בעצם זילות של הכנסת.

נסים זאב: אני חושב שבמעמדו של יושב ראש הכנסת, שבעצם הוא מייצג את הכנסת, הוא עומד בראש הפירמידה, הוא לא יכול לנהוג זילות.

נסים זאב: וזה שהוא שופר – אני רוצה לומר לכם שיש גם שופרות פסולים.

נסים זאב: לכן יש מקום שהכנסת תשלח אותו, אם הוא לא רואה בהחלטה של רוב הבית הזה -שחושב שאין מקום ליושב ראש הכנסת להופיע בפרלמנט הפלשתינאי כאשר יש כאן טרור משתולל ומרחץ הדמים ממשיך פה, במדינת ישראל – משהו שמחייב גם אותו.

יוסי כץ: תודה רבה.

יוסי כץ: אני מודה לך על השדרוג שעשית לפלשתינאים לפי הימין.

יוסי כץ: אני תמיד נהנה לשמוע את נציגי הימין אומרים: הפרלמנט הפלשתינאי.

יוסי כץ: זה באמת תואם את השקפת העולם, לפחות שלי.

יוסי כץ: חבר הכנסת אורי אריאל מנמק גם את ההצעה שלו ולכן יש לך יותר זמן.

יוסי כץ: בבקשה.

שאול יהלום: איזו הצעה?

אורי אריאל: תודה, אדוני היושב ראש.

אורי אריאל: שאול, יש הצעה דומה שלי ואני רוצה לנמק אותה עכשיו.

אורי אריאל: בלי התלהמות ובקצרה.

אורי אריאל: אם יושב ראש הכנסת – שהוא יושב ראש של כולנו.

אורי אריאל: אנחנו משתדלים, אני חושב, בכבודו, ועושים את זה בסדר – לא מכבד את 119 חברי הבית האחרים ולא חשוב עכשיו מה תהיה ההחלטה.

אורי אריאל: הוא לא מקבל מראש את החלטת עמיתיו למשכן הזה.

אורי אריאל: יש לנו פה בעיה בוויכוח פוליטי מאד נוקב ובסיסי שיושב ראש הכנסת אומר: עם כל הכבוד לכם, אנחנו נעשה דיון, אני אשמע את כולכם – זה גם טוב לי הדיון הזה, כי הוא נותן לי במה תקשורתית, עושה מזה ציניות גמורה – ובסוף אני אחליט מה אני אעשה.

אורי אריאל: הוא אפילו לא אומר שהוא ייסע, אבל - אני אחליט - זאת אומרת: זו אחריות שלי, תדברו כמה שאתם רוצים, תחליטו באיזה רוב שאתם רוצים, זו החלטה שלי.

אורי אריאל: הוא הופך את היוצרות ולא כפי שאתה אומר, אדוני היושב ראש.

אורי אריאל: כי הוא מבזה את כל שאר חברי הבית.

אורי אריאל: זו הבנתי את העניין.

אורי אריאל: עכשיו, לא היינו נדרשים לעניין ולא מבקשים חובת פטור – למרות שיכול אולי להיות שראוי לדון בזה בלי קשר מי היושב ראש, ימין – שמאל, כמו שאמרה חברת הכנסת חזן ואני מסכים, אלא שבאמת יושב ראש הכנסת, הוא עצמו, מכניס אותנו לתעלה הזאת.

אורי אריאל: עכשיו, אמר לי מישהו שאני לא מסכים עם דבריו: תשמע, מילא, כולם עושים בבריכה, אבל הוא עוד צריך לעשות את זה מהמקפצה?

אורי אריאל: אני לא מסכים לדברים האלה.

אורי אריאל: אלה לא דברים ראויים.

אורי אריאל: אם יושב ראש הכנסת היה בא – ואפילו עכשיו, אולי ראוי שיבוא עכשיו.

אורי אריאל: אני חשבתי שהוא יהיה פה בדיון – והיה אומר: רבותי, מכובדי וידידי, מה שיוחלט במליאה אני אקבל.

אורי אריאל: אני מכבד את דעתכם - זה המינימום.

אורי אריאל: לכן יש מקום להתחיל בחקיקה עכשיו ולא למשוך את זה עוד 45 יום.

אורי אריאל: הרי החקיקה לא תיגמר בשבוע, אבל יש מקום לפחות להתחיל ואני מבקש מכם, חברי הכנסת.

אורי אריאל: לקבל את ההעמדה הזאת בצורה הפשוטה שאמרתי - זו לא פוליטיקה – ולאפשר את העניין הזה.

אורי אריאל: עוד הערה אחת שאני מפנה אליך אישית, אדוני היושב ראש.

אורי אריאל: לא יכול להיות חבר כנסת פה, יהיה בריון כמה שהוא רוצה, יהיה ליצן כמה שהוא רוצה, שידבר במילים שנאמרו פה.

אורי אריאל: עכשיו אתה, אני חושב, חובתך כיושב ראש, להעיר לדברים, לבקש ממנו שיחזור בו.

יוסי כץ: מרוב צעקות פשוט לא שמעתי מה הוא אמר.

אורי אריאל: אני אגיד לך מה הוא אמר.

יוסי כץ: אני אקרא את הפרוטוקול.

אורי אריאל: לא, אני אומר לך ואני מבקש את התערבותך.

אבשלום וילן: - -

אורי אריאל: מה שנאמר פה על ידי חבר הכנסת ברכה, לפחות בסוף, היה: "אתם מתנחבלים".

אורי אריאל: אני אין לי בעיה, בכלל, אישית, עם שום בריון ועם שום ליצן.

אורי אריאל: עם אנשים רציניים אני מתמודד.

אורי אריאל: אני חושב שזאת מילה שאתה צריך לבקש ממנו לחזור בו ממנה.

אורי אריאל: אם הוא רוצה לעשות את ההצגה עוד פעם, אני מזמין אותך, חבר הכנסת ברכה, לעשות מעשה ליצנות נוסף.

יוסי כץ: תודה.

יוסי כץ: תודה רבה.

יוסי כץ: חבר הכנסת משעני, אחריו חבר הכנסת יהלום.

מוחמד ברכה: אני לא משתתף בקרקס של המתנחל הזה.

יוסי כץ: סליחה, סליחה.

מרדכי משעני: אדוני היושב ראש, אני הייתי בין היוזמים שיזמו את הדיון לפי סעיף 68 לתקנון בעניין הנסיעה של יושב ראש הכנסת.

מרדכי משעני: אני רוצה להעיר כמה הערות: קודם כל, העיקרון של חובת ההנחה הוא עיקרון פרוצדורלי, טכני.

מרדכי משעני: הוא לא מקודש.

מרדכי משעני: יש דברים יותר מקודשים ממנו.

מרדכי משעני: למשל, סעיף 5 לתקנון האומר שעל יושב ראש הכנסת לשמור על כבודה.

מרדכי משעני: לפי דעתי העיקרון הזה הוא הרבה יותר מקודש מכל עיקרון פרוצדורלי ואני לא רוצה עכשיו גם להתווכח על הנושא של חובת ההנחה.

מרדכי משעני: לי יש פרשנות לגמרי אחרת בנושא הזה.

מרדכי משעני: לא יכול להיות שאנחנו נעדיף סעיף של פרוצדורה על סעיף הרבה יותר מהותי, שאומר שיושב ראש הכנסת צריך לשמור על כבודה של הכנסת.

מרדכי משעני: וכשיושב ראש הכנסת אומר: תחליטו מה שתחליטו, אני אעשה מה שאני חושב – זה פוגע בעיקרון הזה של כבודה של הכנסת ולכן מן הדין לתת פטור להצעת החוק הזו.

מרדכי משעני: החוק הזה עוד לא עובר מחר ולא מחרתיים וטוב שיהיה הדבר הזה, שישמש סנקציה, כדי שיושב ראש הכנסת לא יחזור על האמירות האלה.

יוסי כץ: תודה רבה.

יוסי כץ: חבר הכנסת יהלום, אחריו חבר הכנסת וילן.

שאול יהלום: אדוני היושב ראש, קודם כל גם אני מוחה על מילים שנאמרו כאן ואני חושב שלהגיד "מתנחבל", זה דבר – אני עניתי לו: טרוריסט - - -

אורי אריאל: מה הבעיה שלך לבקש ממנו לחזור בו?

מוחמד ברכה: ממש עדין נפש.

מוחמד ברכה: עדין נפש.

מוחמד ברכה: רק טרוריסט קראת לי.

שאול יהלום: כתגובה.

שאול יהלום: לא, מותק שלי, כתגובה.

אורי אריאל: הנה, שאול יהלום חזר בו.

אורי אריאל: הוא אמר: "מותק שלי".

מוחמד ברכה: אתה חוזר?

שאול יהלום: תחזור אתה, אני אחזור.

מוחמד ברכה: חמודי, אני לא יכול.

יוסי כץ: חבר הכנסת ברכה, החברים פה מאד מצטערים שהפריעו לך במהלך דבריך.

מוחמד ברכה: כן, באמת?

יוסי כץ: כן, אבל בתמורה אתה תמחק מהפרוטוקול את המילה "מתנחבל".

אבשלום וילן: גם אני לא מחקתי וגם אני השתמשתי - - -

יוסי כץ: בסדר?

יוסי כץ: מקובל עלינו?

יוסי כץ: החברים מצטערים שהפריעו לך ואתה תחזור בך.

מוחמד ברכה: החיבור בין שתי המילים לא בקונוטציה הרווחת אלא בחבלה בתהליך השלום.

יוסי כץ: אה.

יוסי כץ: תודה רבה.

שאול יהלום: עכשיו לעצם העניין.

שאול יהלום: מאחר והוויכוח גלש קצת לגופו של עניין, אני רוצה לשבח את חבר הכנסת בוים, שבאמת נתן כאן מסננת של שני שליש מחברי ועדת הכנסת.

שאול יהלום: הרי צריך להבין מה אומר חבר הכנסת בוים – בניגוד להצעתו של אורי – חבר הכנסת בוים אומר:

שאול יהלום: מתי זה בכלל יהיה תקף?

שאול יהלום: אם שני שליש מחברי ועדת הכנסת יהיו המסננת.

שאול יהלום: תקשיבו על מה הוא מדבר.

שאול יהלום: ששני שליש מהבית יגיד שהוא לא שומר על כבוד הכנסת.

שאול יהלום: ריבונו של עולם, הרי זה המינימום שאנחנו צריכים מול כוונתו של היושב ראש, על פי חוות הדעת של היועצת המשפטית של הכנסת, שהוא חייב למלא אחר החלטות הרוב.

שאול יהלום: אומר היושב ראש: על פי הסעיף הזה וחוות הדעת של היועצת המשפטית – אני מצפצף – זה מקרה חד פעמי שיש בו משום הזילות.

שאול יהלום: לכן אני מאד מבקש להצטרף לבקשתו של חבר הכנסת זאביק בוים ואם אורי אריאל מוכן לקבל את אותו סעיף, אני אצביע גם למען ההצעה שלו.

יוסי כץ: תודה רבה.

יוסי כץ: חבר הכנסת וילן, אחריו חבר הכנסת גפני ואחרון סגן השר, ד"ר יורי שטרן.

יוסי כץ: בבקשה.

אבשלום וילן: חבר הכנסת בוים, חבר הכנסת אורי אריאל.

אבשלום וילן: אני אדבר פה אליכם.

אבשלום וילן: תראו: אנחנו מורידים את הכנסת יום אחרי יום יותר ויותר נמוך.

אבשלום וילן: במה דברים אמורים?

אבשלום וילן: חבר הכנסת משעני – 45 יום אינם רק טכניים.

אבשלום וילן: הם מהותיים לליבון הנושא.

אבשלום וילן: עכשיו, אתם באים פה ומנסים עוד פעם, חבר הכנסת בוים – לא הספיק מה שהיה לפני שבוע בתקציב?

אבשלום וילן: אתה רוצה שאתה עכשיו נפרוש מהדיון ולא יהיו לך פה תשעה קבועים כדי להעביר את זה?

אבשלום וילן: מספיק עם הכוחנות הבוטה והאלימה הזאת.

אבשלום וילן: יש פה חוק יסוד.

אבשלום וילן: אני אמרתי ואני אחזור ואגיד את זה, שבנושא עצמו – לא לפרוצדורה – אם 61 חברי כנסת ירימו ידיהם כנגד הנסיעה, אמרתי ליושב ראש בארבע עיניים, אמרתי את זה מעל במת הכנסת, אני אומר גם פה: אני אמליץ לו לא לנסוע.

מרדכי משעני: למה 61?

מרדכי משעני: רוב.

אבשלום וילן: לא.

אבשלום וילן: 61.

זאב בוים: אתה תמליץ, הוא יצפצף.

אבשלום וילן: אל תפריע לי.

אבשלום וילן: אם 61 חברי כנסת יגידו לו בהרמת ידיים: אל תיסע, יש רוב ברור והוא חייב לכבד אותו.

זאב בוים: הוא חייב?

זאב בוים: על סמך מה הוא חייב?

אבשלום וילן: רק על בסיס תפיסתו את התפקיד.

אבשלום וילן: אם אתה רוצה להוריד את זה עוד פעם לכוחנות בוטה – וראינו כבר.

אבשלום וילן: תסתכל מה קורה בציבור.

אבשלום וילן: כאשר אהוד ברק עשה שגיאה גסה וכדי להקים קואליציה רחבה הלך ושינה חוק יסוד גם כן באותה צורה, הגדיל את מספר השרים, אנחנו אוכלים את זה עד היום.

אבשלום וילן: זה 28 שרים.

אבשלום וילן: ולא סתם היה חוק יסוד של 18.

אבשלום וילן: היה בזה היגיון.

אבשלום וילן: אני חושב שכולם מצטערים, מימין ומשמאל, על המהלך הנמהר הזה, אז.

אבשלום וילן: אתה פה עולה ועושה מהלך נמהר.

אבשלום וילן: יש ויכוח פוליטי עם בורג.

אבשלום וילן: אני הרי בעמדותי, ידוע, תומך מאד בנסיעה, אבל אני גם אומר יותר מזה: למען שמירה על כבוד הכנסת, אם 61 יצביעו נגד, לפי דעתי הוא לא צריך לנסוע.

מרדכי משעני: אבו, למה 61?

אבשלום וילן: כי זה משמעותי.

אבשלום וילן: זה נושא משמעותי.

זאב בוים: אבל הוא מצפצף על מה שאתה אומר.

אבשלום וילן: - - - שהיתה פה בוועדה, לעשות לצחוק ולקלס את כל נוהלי הכנסת.

אבשלום וילן: זה חוק יסוד.

אבשלום וילן: זה לא במקרה שהמחוקק – שהיה חכם.

אבשלום וילן: היה חכם באותה תקופה.

אבשלום וילן: כן.

אבשלום וילן: חוקי היסוד, המחשבה שהושקעה בהם.

אבשלום וילן: אני גם לא שמעתי משפטנים מהשורה הראשונה שאומרים מה המשמעות של הפגיעה בזכויות היסוד של יושב ראש הכנסת.

אבשלום וילן: זה בלב לבה של הדמוקרטיה ואתם משחקים פה משחק כוחני, ציני, ואתה לא תמנע, לא תמנע – אני אומר לך עוד פעם.

אבשלום וילן: לך לציבור, אם יש לך רוב למהלך הזה, תתמודד.

אבשלום וילן: לך לכנסת, אם יש לך רוב, תתמודד.

אבשלום וילן: אל תפעיל משבר אל מול חקיקת יסוד.

אבשלום וילן: זה אנטי דמוקרטי.

זאב בוים: אבל מה אני מפעיל?

זאב בוים: מה אני מפעיל?

זאב בוים: מה אתה כל כך מתלהם?

זאב בוים: מה אני מפעיל פה?

יוסי כץ: סליחה, חברי הכנסת.

יוסי כץ: חבר הכנסת וילן מסכם במשפט אחרון.

אורי אריאל: מה ענה לך היושב ראש?

אבשלום וילן: שהוא ישקול.

אבשלום וילן: אבל רגע, יושב ראש שעומד למבחן הציבור, יעשה מהלך בניגוד לחברי הכנסת?

יוסי כץ: תודה רבה לחבר הכנסת וילן.

יוסי כץ: הבא בתור – חבר הכנסת גפני.

משה גפני: אדוני היושב ראש, אני שומע את חבר הכנסת וילן ואני ממש ממלא את פי מים, מכיוון שבמקום שבעלי תשובה עומדים, אין צדיקים גמורים יכולים לעמוד.

משה גפני: הוא חוזר בתשובה על זה שהוא הצביע על תיקון חוק יסוד של הגדלת הממשלה ואם הוא חוזר בתשובה, אז אני לא יכול להתווכח.

זאב בוים: אגב, למיטב זכרוני זה לא חוק יסוד מה שאני מדבר בו.

משה גפני: לא.

מרדכי משעני: אתה לא מדבר על חוק יסוד.

מרדכי משעני: חוק יסוד עשו - - -

יוסי כץ: רבותי, חבר הכנסת גפני משלים את דבריו.

משה גפני: אבל אני שומע את הדיון ואני מת מצחוק.

משה גפני: אני גם אגיד לכם מדוע.

משה גפני: אני אדוני היושב ראש, רבותי, רוצה להסביר איך קרה שהגיע המצב הזה – ואני לא רוצה להביע עמדה לגבי נסיעתו של יושב ראש הכנסת לרמאללה.

משה גפני: זה לא נושא הדיון ואני אביע את עמדתי בעניין הזה כאשר זה יובא לדיון.

משה גפני: עכשיו – מה קרה?

משה גפני: יושב ראש הכנסת צריך להיות מסיעתו של ראש הממשלה.

משה גפני: זה דבר ברור לגמרי.

מרינה סולודקין: נכון מאד.

קריאה: לא חייב להיות.

משה גפני: צריך להיות מסיעתו של ראש הממשלה.

משה גפני: למה קרה מצב כזה משונה, שיושב ראש הכנסת הוא לא מסיעתו של ראש הממשלה.

משה גפני: אני אגיד לכם מדוע.

שאול יהלום: אם יושב ראש ועדת הכספים הוא לא מסיעתו של שר האוצר אז יושב ראש הכנסת לא מסיעתו של ראש הממשלה.

יוסי כץ: עם כל הכבוד - - -

משה גפני: מה אתה רוצה, שאני אחזור על מה שאמרתי?

משה גפני: אני אמרתי שיושב ראש הכנסת צריך להיות מסיעתו של ראש הממשלה ויושב ראש ועדת הכספים צריך להיות חרדי.

משה גפני: אם אתה רוצה שאני אסביר לך למה, אני אסביר.

משה גפני: אבל, יושב ראש הכנסת מטבע הדברים צריך להיות מסיעתו של ראש הממשלה.

משה גפני: למה זה לא קרה?

משה גפני: אני אספר לכם.

משה גפני: אני אעשה את זה בדקה.

משה גפני: היה פעם תרגיל שעשו עם החרדים – בעיקר עם ש"ס – שמעון פרס עשה את זה והתרגיל לא הצליח.

משה גפני: האשימו את החרדים והיתה הפגנה בכיכר מלכי ישראל שנקראת היום כיכר רבין - - -

אבשלום וילן: גפני, תרגיל העשרים?

משה גפני: לא חשוב.

משה גפני: והאשימו את החרדים בכל סדרי השלטון של מה שקרה במדינת ישראל, בגלל שהתרגיל לא הצליח.

משה גפני: מה עשו?

משה גפני: כדי לעצור את החרדים – זאת היתה הסיסמא – שינו את שיטת הממשל ועשו בחירה ישירה לראשות הממשלה, בניגוד לכל היגיון, בניגוד לכל סדרי השלטון הקיימים בעולם המערבי.

יוסי כץ: והמבין יבין.

משה גפני: כדי לעצור את החרדים שינו את הכל.

משה גפני: ואז מה קרה?

משה גפני: נבחר ראש ממשלה.

אבשלום וילן: אריה דרעי.

משה גפני: נבחר ראש ממשלה, אהוד ברק, שהיתה לו מפלגה שהצטמקה.

משה גפני: הוא נפל ולא היתה לו קואליציה והלכו לבחירה ישירה לראשות ממשלה.

משה גפני: נבחר אריאל שרון והתוצאה של לעצור את החרדים ולשנות את סדרי בראשית זה שיש לנו כנסת משונה, עם סדרי ממשל משונים, עם ראש ממשלה ממקום אחד ויושב ראש כנסת ממקום מנוגד לחלוטין.

מרינה סולודקין: גם למפלגתו.

משה גפני: גם למפלגתו וגם ללא מפלגתו.

משה גפני: הכל בכדי לעצור את החרדים.

אבשלום וילן: ויו"ר ועדת כספים שעושה צחוק מכולם.

יוסי כץ: העולה מכל האמור לעיל?

קולט אביטל: - - הוא באמת יושב ראש ועדת הכספים.

משה גפני: את רוצה שאני אגיד את כל מה שאמרתי לגבי ראשי הוועדות, כבר היה כתוב בעיתון מה צריך להיות יושב ראש ועדת חוקה וכולי.

משה גפני: כבר עשיתי סדר שלם.

מוחמד ברכה: יהדות התורה זה גוף לא פוליטי.

משה גפני: אני אומר, רבותי, המצב הזה של לשנות את סדרי השלטון – לא בהתמודדות עם הנושא של הנסיעה שלו לרמאללה, שעם זה צריך להתמודד, כל אחד יביע את עמדתו הפוליטית – אבל לשנות את סדרי השלטון, רק בגלל הסיבה הזאת שאברום בורג עושה את מה שהוא עושה בנסיעה לרמאללה, עם סיבותיו הפוליטיות – שעמדתי בנושא הזה תיאמר ברגע שזה יובא לדיון – אני חושב שלא צריך לעשות את זה.

משה גפני: צריך לשבת ולחשוב בכובד ראש איך אנחנו עושים, בגלל שהתוצאה של העניין היא כזאת: אנחנו בסופו של דבר נלך לבחירות.

משה גפני: לפי הסקרים הליכוד הולך לקבל הרבה מאד מנדטים.

זאב בוים: אני לא ראיתי את זה.

משה גפני: אני מדבר על הסקרים.

משה גפני: יכול להיות דבר כזה.

משה גפני: ואז יכול להיות מצב - - -

נחמה רונן: גם על מפלגת המרכז אמרו את זה.

זאב בוים: אני לא ראיתי.

זאב בוים: אני רואה מגמות הפוכות.

משה גפני: זאביק, הכל יכול לקרות.

זאב בוים: אבל מה זה שייך לעניין?

משה גפני: יכול מאד להיות שאתה תהיה אז בעמדה יותר בכירה ותצטער מאד על החוק הזה שהעברת.

זאב בוים: אני לא אצטער.

יוסי כץ: תודה רבה.

יוסי כץ: חבר הכנסת שטרן אחרון והערה קצרה לחבר הכנסת דהאמשה.

יוסי כץ: בבקשה.

יורי שטרן: אמר אבו, חבר הכנסת וילן, שמעמדה של הכנת וכבודה יורדים מידי יום.

יורי שטרן: עכשיו, אני אומר:

יורי שטרן: מה שעושה היום בורג זו מכה נוראית למעמדה של הכנסת.

יורי שטרן: עומד יושב ראש הכנסת ובמצח נחושה אומר שהוא מצפצף על דעת הרוב בכנסת.

יורי שטרן: ואז נשאלת השאלה את מי הוא מייצג.

יורי שטרן: מה, הוא פונקציה עצמאית במדינת ישראל?

יורי שטרן: אלה סדרי העולם, סדרי השלטון, חבר הכנסת גפני?

יורי שטרן: זה לא חוק יסוד, קודם כל.

יורי שטרן: זה חוק הכנסת שתוקן לא מזמן, לפני כמה שנים בלבד.

יורי שטרן: כל המערכת המסור

יורי שטרן: בלת הזאת להדחת יושב ראש הכנסת היא לא מתחילת הכנסת, חברת הכנסת רונן, אלא מלפני חמש שנים, אם אני לא טועה.

קריאה: פחות.

קריאה: פחות.

אבשלום וילן: אבל זה חוק יסוד.

יוסי כץ: לא חוק יסוד.

זאב בוים: זה לא חוק יסוד.

יורי שטרן: זה לא חוק יסוד.

נעמי חזן: יש לו משקל כמו חוק יסוד.

זאב בוים: זה חוק רגיל.

יורי שטרן: זה לא חוק יסוד וזאת פרוצדורה חדשה, שלא היתה קודם.

יורי שטרן: היא נוצרה גם כן בקונסטלציה מסוימת ופה נוצרה קונסטלציה מסוימת אחרת.

יורי שטרן: ראינו שהיא מכשילה את הכנסת.

יורי שטרן: היא לא מכשילה את השמאל או את הימין.

יורי שטרן: היא מכשילה את הכנסת, כי היא יוצרת מצב שבו, באמת, יושב ראש הכנסת יכול לא לייצג את הכנסת בשום תחום שהוא ולהמשיך להיות יושב ראש שלה.

יורי שטרן: דבר בלתי אפשרי.

יוסי כץ: תודה, משפט סיכום.

יורי שטרן: ולכן אין לנו מנוס מלחוקק לפני הפגיעה הקשה הזאת הנוספת – היתה מילולית, עכשיו יכולה להיות במעשה – אם הוא ייסע כנגד הדעה של הרוב.

יורי שטרן: אם הרוב יתמוך בו אני אצטער, אבל נסיעתו תהיה לגיטימית בעיני.

יורי שטרן: אבל אם הוא עוד ייסע כנגד דעת רוב הכנסת, זה פשוט זלזול מוחלט במעמדנו כח"כים ובמוסד הזה.

יורי שטרן: לכן יש צורך בצורה דחופה לחוקק את התיקון.

יוסי כץ: תודה.

יוסי כץ: הערה לחבר הכנסת דהאמשה.

עבד-אלמאלכ דהאמשה: אני רוצה להאשים את יושב ראש הוועדה בזילות החקיקה.

עבד-אלמאלכ דהאמשה: לפטור מחובת הנחה זו זילות החקיקה.

יוסי כץ: למה זו זילות?

עבד-אלמאלכ דהאמשה: זה היה קורה פעם במקרים מיוחדים לגמרי.

יוסי כץ: נכון.

עבד-אלמאלכ דהאמשה: זה היה משהו בלתי שגרתי.

עבד-אלמאלכ דהאמשה: עכשיו, לא רק זה - - - לפי פרטים, לפי חברי הכנסת, לפי האנשים.

עבד-אלמאלכ דהאמשה: החוק הזה הוא גם זילות החקיקה.

עבד-אלמאלכ דהאמשה: יש פה בעיה.

יוסי כץ: סליחה, אנחנו עוברים להצבעה.

עבד-אלמאלכ דהאמשה: אני רוצה שגם חבר הכנסת בוים ישמע אותי.

יוסי כץ: רק רגע.

יוסי כץ: רבותי, נא לשבת.

יוסי כץ: נא לשבת.

יוסי כץ: זה מפריע.

יוסי כץ: משפט סיום.

עבד-אלמאלכ דהאמשה: יש פה בעיה ויש פה בעיה פוליטית.

עבד-אלמאלכ דהאמשה: הפתרון צריך להיות פוליטי ולא בחקיקה.

עבד-אלמאלכ דהאמשה: לא על כל בעיה נעשה חוק.

נסים זאב: יש הצבעה או לא?

יוסי כץ: תודה רבה, אני עובר להצבעה.

זאב בוים: אני רוצה להגיד רק משפט אחד.

יוסי כץ: לא, אני מצטער.

זאב בוים: לא יותר ממשפט.

יוסי כץ: אחד בלבד.

זאב בוים: אני רוצה להעיר רק על העניין הפרוצדורלי.

זאב בוים: תקשיבו.

זאב בוים: עלה פה העניין של שיקול הדעת ולמה צריך לפטור מחובת הנחה.

זאב בוים: שכחתי להגיד משהו אחד.

זאב בוים: למה יש עניין של חובת הנחה?

זאב בוים: בעיקר כדי לתת זמן לממשלה לבדוק את ההצעה ולהגיב.

זאב בוים: זה לא המקרה.

זאב בוים: זה עניין פנימי של הכנסת.

זאב בוים: זו לא עמדה של הממשלה שצריכה להיבחן בכל המשרדים שלה.

זאב בוים: לכן זו עוד סיבה מדוע אפשר לפטור מחובת הנחה.

אבשלום וילן: ארגומנט חלש.

זאב בוים: אבל ארגומנט לגיטימי.

יוסי כץ: תודה רבה, אנחנו עוברים להצבעה בנפרד על שתי ההצעות.

יוסי כץ: מי בעד לתת פטור מחובת הנחה להצעת חוק - - -

אבשלום וילן: הצבעה שמית.

נעמי חזן: אני מבקשת הצבעה שמית.

זאב בוים: ממתי יש פה הצבעה שמית?

שאול יהלום: הצבעה שמית אני מבקש.

יוסי כץ: הצבעה שמית, בבקשה.

יוסי כץ: קודם כל אני צריך להגיד על מה מצביעים.

יוסי כץ: מי בעד לתת פטור מחובת הנחה להצעת חוק הכנסת (תיקון העברה מכהונה של יושב ראש הכנסת או של סגן מסגניו שלא מחמת עבירה), של חבר הכנסת זאב בוים.

יוסי כץ: בבקשה.

שאול יהלום: אני בעד.

שאול יהלום: יש לי טלפון.

שאול יהלום: אני בעד.

יוסי כץ: יוסי כץ – נגד.

יוסי כץ: אושעיה אפי – קולט אביטל במקומו.

קולט אביטל: נגד.

יוסי כץ: מקסים לוי.

יוסי כץ: מרדכי משעני במקומו.

מרדכי משעני: בעד.

מוחמד ברכה: תבדוק קוורום קודם כל, אדוני היושב ראש.

זאב בוים: יש קוורום.

מוחמד ברכה: לא יהיה.

זאב בוים: יש הצבעה עכשיו.

זאב בוים: מה אתה מפריע?

יוסי כץ: שירי ויצמן אינו נוכח.

יוסי כץ: סליחה.

יוסי כץ: אתם מפריעים לי.

מוחמד ברכה: צריך לבדוק קוורום.

יוסי כץ: רבותי, באמצע הצבעה.

זאב בוים: מה זה הטרור הזה?

זאב בוים: יש עכשיו הצבעה.

מוחמד ברכה: אז תבדוק.

יוסי כץ: אחרי שתסתיים ההצבעה אני אראה אם הצביעו תשעה חברי ועדה קבועים.

יוסי כץ: אם לא השתתפו תשעה חברי ועדה קבועים, זה משהו אחר.

יוסי כץ: חברת הכנסת סופה לנדבר אינה נוכחת.

יוסי כץ: חבר הכנסת מוחמד ברכה.

מוחמד ברכה: נגד.

יוסי כץ: חבר הכנסת עמיר פרץ אינו נוכח.

יוסי כץ: חבר הכנסת זאב בוים.

זאב בוים: בעד.

יוסי כץ: חבר הכנסת אברהם הירשזון אינו נוכח.

יוסי כץ: חבר הכנסת ישראל כץ אינו נוכח.

יוסי כץ: חבר הכנסת מיכאל איתן אינו נוכח.

יוסי כץ: חבר הכנסת אמנון כהן.

אמנון כהן: בעד.

יוסי כץ: בעד.

יוסי כץ: חבר הכנסת יצחק סבן.

נסים זאב: אני במקומו.

נסים זאב: בעד.

יוסי כץ: נסים זאב, בעד.

יוסי כץ: חבר הכנת יצחק גאגולה.

עופר חוגי: אני במקומו.

עופר חוגי: בעד.

יוסי כץ: עופר חוגי במקומו.

יוסי כץ: בעד.

יוסי כץ: חבר הכנסת יאיר פרץ אינו נוכח.

יוסי כץ: חברת הכנסת נעמי חזן.

נעמי חזן: נגד.

יוסי כץ: נגד.

יוסי כץ: חברת הכנסת זהבה גלאון.

אבשלום וילן: נגד.

יוסי כץ: מחליף אותה חבר הכנסת וילן.

יוסי כץ: נגד.

יוסי כץ: חברת הכנסת מרינה סולודקין.

מרינה סולודקין: בעד.

יוסי כץ: בעד.

יוסי כץ: חבר הכנסת אליעזר זנדברג.

זאב בוים: איננו.

יוסי כץ: אינו נוכח.

יוסי כץ: חברת הכנסת נחמה רונן.

נחמה רונן: נגד.

יוסי כץ: נגד.

יוסי כץ: חבר הכנסת שאול יהלום.

זאב בוים: הוא בעד.

זאב בוים: הוא אמר שהוא בעד.

יוסי כץ: איפה הוא?

זאב בוים: הוא פה, בחדר ליד.

זאב בוים: יש לו טלפון.

יוסי כץ: אני רוצה לשמוע אותו.

שאול יהלום: יוסי, אני בעד.

יוסי כץ: חבר הכנסת אורי אריאל.

אורי אריאל: בעד.

יוסי כץ: בעד.

יוסי כץ: חבר הכנסת אליעזר כהן.

יורי שטרן: בעד.

יוסי כץ: יורי שטרן מחליף אותו.

יוסי כץ: בעד.

יוסי כץ: אני חוזר: חבר הכנסת שאול יהלום.

יוסי כץ: אני מודיע פעם שניה, אם לא תיכנס לחדר לא אספור את הקול.

זאב בוים: הוא היה פה בחדר והוא אמר בעד.

זאב בוים: לא שמעת אותו?

זאב בוים: הנה הוא.

שאול יהלום: אני בעד, בעד.

יוסי כץ: בעד.

יוסי כץ: תודה רבה.

אתי בן-יוסף: עכשיו צריך לספור אם יש תשעה קבועים.

זאב בוים: יש שנים עשר קבועים.

יוסי כץ: יש תשעה קבועים.

יוסי כץ: ברוב של תשעה בעד שמונה נגד הבקשה אושרה.

נעמי חזן: אני מבקשת רביזיה.

יוסי כץ: טוב.

יוסי כץ: רביזיה תתקיים ביום שני הקרוב.

מרדכי משעני: תגיד מה התוצאה.

זאב בוים: תשעה בעד שמונה נגד.

נעמי חזן: יש תשעה חברי ועדה קבועים?

זאב בוים: כן.

זאב בוים: כן.

זאב בוים: שנים עשר קבועים.

זאב בוים: יש תשעה קבועים פה.

יוסי כץ: חבל על הזמן.

יוסי כץ: רבותי, אני עובר להצעה - - - רבותי, יש בקשת רביזיה.

יוסי כץ: נא להיות בשקט.

יוסי כץ: נא לשבת, חברי הוועדה.

יוסי כץ: יש לנו עוד עשר דקות דיון.

יוסי כץ: רבותי, הצעת חוק הכנסת (תיקון מניין מספיק של חברי כנסת במליאת הכנסת), של חבר הכנסת משה ארנס.

אורי אריאל: רגע, למה אתה לא מצביע על ההצעה שלי?

יוסי כץ: סליחה.

יוסי כץ: הצעת חוק הכנסת (תיקון העברה מכהונה של יושב ראש הכנסת), של חבר הכנסת אורי אריאל.

יוסי כץ: מי בעד פטור מחובת הנחה ירים את ידו.

אבשלום וילן: אין תשעה קבועים, אדוני.

אתי בן-יוסף: למה?

אבשלום וילן: אין תשעה קבועים.

אתי בן-יוסף: נכון.

אתי בן-יוסף: אין תשעה קבועים.

יוסי כץ: מי נגד ירים את ידו.

אבשלום וילן: אני מחליף, נסים זאב לא קבוע - - -

אתי בן-יוסף: יוסי, אין תשעה קבועים.

יוסי כץ: בסדר, אני מצביע.

אנה שניידר: אבל אי אפשר להצביע.

יוסי כץ: רבותי, ההצעה לא התקבלה בהיעדר תשעה חברי ועדה קבועים.

יוסי כץ: תודה.

אבשלום וילן: - -

יוסי כץ: רביזיה על ההצעה הזאת ביום שני, כמו על הקודמת.

יוסי כץ: תודה.

יוסי כץ: רבותי, חבר הכנסת ארנס ביקש פטור מחובת הנחה.

יוסי כץ: הוא קיבל אותה.

יוסי כץ: היתה בקשת רביזיה של חבר הכנסת יוסף פריצקי.

קריאה: אבל הוא לא כאן.

יוסי כץ: מאחר שחבר הכנסת ארנס חולה, אני דוחה את הרביזיה ליום שני.

יוסי כץ: שלא עמד ביעד האיסוף), התשס"ב-2002

יוסי כץ: ו.

יוסי כץ: הצעת חוק יום ירושלים (תיקון – חגיגות יום ירושלים), התשס"ב-2002

יוסי כץ: לטובת שאר המציעים, אני מציע לכם לדחות ליום שני.

אברהם פורז: אנחנו דוחים.

יוסי כץ: שאר החוקים יידחו ליום שני.

יוסי כץ: תודה.